**IZVJEŠTAJ**

**O SPROVEDENOJ JAVNOJ RASPRAVI**

**POVODOM *NACRTA LOKALNOG AKCIONOG PLANA ZA MLADE OPŠTINE TUZI ZA PERIOD 2020-2021. GODINU***

Zaključkom broj 01-031/19-7489 od 06.11.2019. godine, predsjednik opštine Tuzi, saglasno odredbama Zakona o lokalnoj samoupravi i Odluke o učešću lokalnog stanovništva u vršenju javnih poslova, utvrdio **je *Nacrt Lokalnog akcionog plana za mlade opštine Tuzi za period 2020-2021. godinu*** sa Programom javne rasprave, koji je objavljen na internet sajtu opštine Tuzi [www.tuzi@tuzi.org.me](http://www.tuzi@tuzi.org.me) i dostavljen odbornicima Skupštine opštine Tuzi, organima lokalne uprave opštine Tuzi i nevladinom sektoru.

 Nacrt ***Lokalnog akcionog plana za mlade opštine Tuzi za period 2020-2021. godinu*** stavio je na javnu raspravu u trajanju od 23 dana, počev od 06.11.2019. godine, a zaključno sa 29.11.2019. godine.

Javnu raspravu u elektronskoj, pisanoj i usmenoj formi sprovela je opština Tuzi. U toku javne rasprave, građanima i ostalim učesnicima data je mogućnost pisanog, elektronskog i usmenog izjašnjavanja.

 Prema utvrđenom Programu javne rasprave, održana je centralna javna rasprava u prostorijama Skupštine opštine u Tuzi, dana 25.11.2019. godine, sa početkom u 13 h. Centralnoj javnog raspravi prisustvovali su oko 50 učesnika, od kojih 41 su popunili evaluacione listiće i na taj način ocjenjivali uspješnost iste.

 Centralnu javnu raspravu pratili su akreditovani predstavnici štampanih i elektronskih medija.

Na centralnoj javnoj raspravi, predstavnici obrađivača akta bili su Marina Ujkaj, v.d. sekretarka Sekretarijata za lokalnu samoupravu i službenica tog organa Enisa Niković.

Uvodno izlaganje i samo obrazloženje o Nacrtu relevantnog Lokalnog akcionog plana dala je Marina Ujkaj, v.d. sekretarka Sekretarijata za lokalnu samoupravu.

Navedeno je da je Nacrt Lokalnog akcionog plana za mlade opštine Tuzi za period 2020-2021. godinu donešen shodno zakonskoj obavezi koja proizlazi iz Zakona o mladima (“Sl. Crne Gore”, br 025/19 i 27/19), kojim su, između ostalog , uređeni načini utvrđivanja i sprovođenja omladinske politike, kao i mjere i aktivnosti koje se preduzimaju u cilju unapređivanja društvenog položaja mladih i stvaranja uslova za ostvarivanje potreba mladih u svim oblastima od interesa za mlade.

Dalje, kazala je da prema pomenutom zakonu, jedan od načina na koji se može sprovesti i kreirati omladinska politika na lokalnom nivou donošenje Lokalnog akcionog plana za mlade koji treba sadržati mjere i aktivnosti omladinske politike na lokalnom nivou, kako bi se ostvarivao interes i potreba mladih, te je u skladu sa zakonskim odrebama, opština Tuzi pristupila donošenju navedenog dokumenta kojim su obuhvaćene različite oblasti i to: obrazovanje, aktivnost i učešće mladih u zajednici društva, zapošljavanje, informisanost mladih, njihova potreba i sl. U samom dokumentu obuhvaćene su i prikazane realne situacije i potrebe sa kojima se suočavaju mladi u našoj opštini. Osim toga, lokalnim akcionim planom uspostavljena je težnja ka postavljanju realnih ciljeva i sprovođenja neophodnih aktivnosti za njihovo ostvarivanje, kroz zajedničku saradnju sa relevantnim institucijama, nevladinim organizacijama, udruženjima i svim zainteresovanim subjektima koji mogu dovesti do realizacije postavljenih ciljeva u predviđenim vremenskim periodima.

 Takođe, obrađivač akta je kazao je da je za potrebe izrade razvojnog dokumenta, kod mladih opštine Tuzi sprovedena anketa i da se prema relevantnom propisu, mladima smatraju lica od navršenih 15 do navršenih 30 godina života te u skladu sa time, anketa je sprovedena kod lica navedenog uzrasta i istu su popunjavala 160 mladih ispitanika. Anketiranje je sprovedeno radi istraživanja problema, prioriteta i potreba mladih sa teritorije naše opštine. Na osnovu istraživanja izvršena je analiza problema i trenutnog stanja i u skladu sa time odrađen Lokalni akcioni plan za mlade u opštini Tuzi. Na kraju izlaganja, v.d. sekretarka Marina Ujkaj kazala je da je Lokalni akcioni plan za mlade urađen u skladu sa odrebama Zakona o mladima(“Sl. Crne Gore”, br 025/19 i 27/19) i uputstvima Strategije za mlade za period 2017-2021. godina donešene od strane Ministarstva sporta i Ministarstva prosvjete Crne Gore, kao i sa drugim relevantnim međunarodnim dokumentima koji regulišu i bave se problematikom i razvojem mladih i objašnjavala prisutnim učesnicima sadržinu dokumenta sa svim detaljima i aktivnostima koje se predviđaju za realizaciju istog.

Nakon izlaganja i obrazlaganja navedenog akata, prisutnima je omogućeno da se izjasne o samom nacrtu relevantnog akta kroz koncept postavljanja pitanja. Pitanja na centralnoj javnoj raspravi postavili su sljedeći učesnici: **Fikret Ljuljanaj, Senad Gila, Kristina Berišaj, Amina Niković, Amar Škrijelj i Mevludin Dizdarević.**

 **Sugestije su bile sljedeće sadržine:**

1. **Fikret Ljuljanaj-** pozdravio je prisutne i predložio sledeće tačke:
2. Izgradnja prostora u kome mladi mogu da izražavaju svoje aktivnosti;
3. Da se finansijski podržavaju NVO koje se bave mladima
4. Da se organizuju posjete u Albaniji i Kosovu kako bi se mladi što bolje upoznali sa kulturnim, obrazovanim i sportskim dostignućima;
5. Odrediti jedno turističko mjesto kao što su npr. Cijevna, Skadarsko jezero, gde bi se mladi okupljali jednom godišnje i razgovarali o varolizaciji turističkih mjesta Malesije.
6. Da se odredi dan omladine Malesije i da se dodjeluju godišnje nagrade za dostignuća u oblasti koja utiču na poboljšanje uslova za mlade.
7. Organizovati okrugli sto sa eminentnim stručnjacima za upotrebu albanskog jezika u prepisci sa državnim organima.
8. Organizovati kampanju u vreme upisa studenata u Univerzitet Kosove i onih u Albaniji, putem konferencija, tribina, letaka kao i TV debata.
9. **Amar Škrijelj-** pozdravio je prisutne i istakao da fale aktivnosti koji se odnose na obrazovanje mladih.
10. **Kristina Berišaj-** Pozdravila je prisutne i predložila da se osnuje Savjet za sprečavanje i suzbijanje nasilja.
11. **Senad Gila -** pozdravio je prisutne i istakao da nisu dovoljno predviđena finansijska sredstava za realizaciju LAPM.
12. **Amina Niković -** Pozdravila je prisutne i istakla da seminare, obuke, radionice nemoguće je realizovati sa 200e kao što je predviđeno LAPM.
13. **Mevludin Dizdarević-** pozdravio je prisutne i predložio je da bude veći doprinos u pravcu razvoja preduzetništva.

Na postavljena pitanja odgovor je dala Marina Ujkaj, v.d. sekretarka Sekretarijata za lokalnu samoupravu i objasnila da je svaki dati prijedlog, sugestija ili primjedba na sami dokumenat dobrodošla, te će pokušati shodno zakonskim i drugim mogućnosti da se predložene primjedbe i sugestije usvoje, a sve u cilju donošenja što kvalitetnijeg dokumenta kojim se afirmišu potrebe mladih naše opštine.

 Tokom trajanja cjelokupnog perioda predviđenog za javnu raspravu, na adresu Opštine Tuzi, putem arhive opštine, putem elektronskih sredstava nije pristigao nijedan pisani prijedlog, primjedba ili sugestija na Nacrt ***Lokalnog akcionog plana za mlade opštine Tuzi za period 2020-2021. godinu***